मैले घटना र विचारमा उहाँको संयुक्त जनमोर्चालाई धेरै मद्धत गरेको थिएँ । प्रजातन्त्रमा साना पार्टीहरुको भूमिका जीवन्त रहनुपर्छ भन्ने मेरो मान्यता थियो । उनीहरुको एक पाटोलाई मोहनविक्रम सिंहले नेतृत्व गर्दै २०४८ सालको चुनाव बहिष्कार गरेका थिए । एकता केन्द्रसँग मिलेर डा. बाबुराम भट्टराई पक्षले चुनावमा भाग लिएर ९ स्थान जितेको थियो । भट्टराईको कार्यालयबाट गोरखाका भाइ बासु न्यौपाने वक्तव्य बोकेर आइरहन्थे र म मिलाएर प्रसारण गरिदिन्थें ।
